PIELIKUMS Nr.2

Salacgrīvas novada domes

17.06.2020. lēmumam Nr.243

(protokols Nr.8; 24.§)

### PILNVAROJUMA LĪGUMS Nr. 3.25.3/ \_\_\_\_\_\_

licencētās makšķerēšanas, vēžošanas un zemūdens medību organizēšanai Salacas upes posmā

Salacgrīvā, Salacgrīvas novadā 2020.gada \_\_. \_\_\_\_\_\_\_\_\_\_

**Salacgrīvas novada dome** (turpmāk – Pašvaldība), kuras vārdā saskaņā ar likumu „Par pašvaldībām” un Salacgrīvas novada pašvaldības 2016.gada 28.decembra saistošajiem noteikumiem Nr.12 “Salacgrīvas novada pašvaldības nolikums” rīkojas tās priekšsēdētājs Dagnis Straubergs, no vienas puses, un

**Pilnvarotās personas nosaukums** (turpmāk – Pilnvarotā persona), kuras vārdā saskaņā ar statūtiem rīkojas valdes priekšsēdētājs \_\_\_\_\_\_, no otras puses (turpmāk katrs atsevišķi vai abi kopā saukti Puse / -es),

* Pamatojoties uz 2015.gada 22.decembra noteikumu Nr.799 “[Licencētās makšķerēšanas, vēžošanas un zemūdens medību kārtība](http://www.likumi.lv/doc.php?id=80157)” 3.punktu;
* Saskaņā ar Valsts pārvaldes iekārtas likuma 12.panta pirmās daļas 4.punktu un otro daļu, 48.panta trešo daļu, 50., 52., 53.pantu,
* Ievērojot likuma “Par pašvaldībām” 6.panta pirmās daļas 1. un 2.punktu, 15.panta pirmās daļas 3.punktu, Zvejniecības likuma 5.panta ceturto daļas, 10.panta ceturtās daļas un 15.panta trešās daļas noteikumus;
* Ņemot vērā to, ka Saskaņā ar Civillikumu I pielikumu (1102.pantam) Salaca ir publiskā upe, kuras daļa atrodas Salacgrīvas novada pašvaldības administratīvajā teritorijā;
* Saskaņā ar Salacgrīvas novada domes 2020.gada 3.janvāra saistošo noteikumu Nr. 1 “N O L I K U M S Par licencēto makšķerēšanu un vēžošanu Salacas upes posmā Salacgrīvas novada administratīvajā teritorijā (POSMS „SALACA I”)” (turpmāk tekstā – Nolikums) 3.punkta nosacījumiem, licencētā makšķerēšana un vēžošana posmā “Salaca I” ir ieviesta, lai nodrošinātu bioloģiskās daudzveidības aizsardzību un racionāli izmantotu vērtīgo zivju krājumus, kā arī samazinātu signālvēžu (Pacifastacus leniusculus), kā invazīvas sugas skaitu. Licencētā makšķerēšana un vēžošana posmā “Salaca I” notiek Nolikuma 1. punktā norādītajā Salacas upes posmā, kas sākas no Salacgrīvas ostas nožogojuma Salacas upes kreisajā krastā un no jahtu piestātnes Salacas upes labajā krastā uz augšu pret straumi līdz Salacgrīvas novada administratīvās teritorijas robežzīmei Salacas upes krastā ar Alojas novada administratīvo teritoriju;
* Ņemot vērā to, ka Salacgrīvas novada dome 2020.gada \_\_.\_\_\_\_ pieņēmusi lēmumu Nr. \_\_ “Par pilnvarojumu \_\_\_\_ “\_\_” organizēt licencēto makšķerēšanu Salacas upes posmā Salacgrīvas novada administratīvajā teritorijā (POSMS „SALACA I”) un pildīt zivju resursu aizsardzības un uzraudzības pārvaldes uzdevumu” (Protokols Nr.; .§),

noslēdz šāda satura līgumu (turpmāk – Līgums):

1. **Līguma priekšmets**

Pašvaldība uzdod un Pilnvarotā persona apņemas nodrošināt licencētās makšķerēšanas un vēžošanas organizēšanu Salacas upes posmā Salacgrīvas novada administratīvajā teritorijā, kas atrodas Ziemeļvidzemes biosfēras rezervātā un daļēji dabas parkā “Salacas ieleja” (turpmāk tekstā arī – *posms “Salaca I”*) atbilstoši Līgumam, Ministru kabineta 2015.gada 22.decembra noteikumiem Nr.799 “Licencētās makšķerēšanas, vēžošanas un zemūdens medību kārtība” (turpmāk – MK noteikumi Nr. 799) un saskaņā ar tiem Salacgrīvas novada domes izdotiem saistošiem noteikumiem – nolikuma par licencētās makšķerēšanas un vēžošanas organizēšanas prasībām, turpmāk tekstā arī - Uzdevums.

1. **Pilnvarotās personas pienākumi, tiesības un atbildība**
	1. Pilnvarotā persona apņemas ievērot un pildīt MK noteikumos Nr. 799 un Salacgrīvas novada domes izdotajos saistošos noteikumos licencētās makšķerēšanas un vēžošanas Salacas upes posmā Salacgrīvas novada administratīvajā teritorijā (*posms “Salaca I”*) noteiktos organizētāja pienākumus un tiesības.
	2. Pilnvarotā persona apņemas ne vēlāk kā līdz divu mēnešu laikā no šī Līguma noslēgšanas dienas MK noteikumos Nr. 799 noteiktajā kārtībā izstrādāt un iesniegt Pašvaldībai noteiktajās institūcijās saskaņotus nolikuma grozījumus par licencēto makšķerēšanu un vēžošanu Salacas upes posmā Salacgrīvas novada administratīvajā teritorijā (*posms “Salaca I”*).
	3. Pilnvarotā persona apņemas ne vēlāk kā trīs mēnešu laikā no šī Līguma noslēgšanas izstrādāt un iesniegt Pašvaldībai Salacgrīvas novada domes 2020.gada 3.janvāra saistošo noteikumu Nr. 1 “N O L I K U M S Par licencēto makšķerēšanu un vēžošanu Salacas upes posmā Salacgrīvas novada administratīvajā teritorijā (*posms “Salaca I”*) grozījumu (turpmāk tekstā - 2020.gada 3.janvāra saistošo noteikumu Nr. 1 grozījumi) projektu par Pilnvarotās personas pilnvarojumu licencētās makšķerēšanas un vēžošanas organizēšanai Salacas upes posmā Salacgrīvas novada administratīvajā teritorijā (*posms “Salaca I”*);
	4. Pilnvarotā persona apņemas ne vēlāk kā divu mēnešu laikā no Līguma noslēgšanas dienas iesniegt Pašvaldībai ziņas par Pilnvarotās personas biedriem – atbildīgajām personām, kuras ir ieguvušas sabiedriskā vides inspektora statusu vai kurām nosakāms pašvaldības pilnvarotās personas statuss, līdzdalībai vides un zivju resursu aizsardzības un uzraudzības pasākumos;
	5. Pēc 2020.gada 3.janvāra saistošo noteikumu Nr. 1 grozījumu spēkā stāšanās Pilnvarotai personai ir pienākums iesniegt Pašvaldībai atskaites par Uzdevuma izpildi un tā rezultātiem:
		1. vienu reizi sešos mēnešos, tas ir, līdz katra gada 1.jūlijam un 1.janvārim – saskaņošanai Lauku atbalsta dienestam iesniedzamo pārskatu par licencēto makšķerēšanu iepriekšējā pusgadā (MK noteikumu Nr. 799 1.pielikums);
		2. vienu reizi gadā, tas ir, līdz katra gada 15.decembrim – saskaņošanai Valsts vides dienestam iesniedzamo pārskatu par veiktajiem dabas aizsardzības, kontroles un zivju resursu papildināšanas, ja tādi ir paredzēti, pasākumiem, kā arī informāciju par licencētās makšķerēšanas, vēžošanas vai zemūdens medību organizēšanai nepieciešamās infrastruktūras izveidošanu un uzturēšanu (MK noteikumu Nr. 799 2.pielikums).
	6. Pilnvarotā persona nekavējoties informē Pašvaldību, iesniedzot tai ziņojumu, ja iestājušies apstākļi, kuru dēļ Uzdevuma izpilde ir tikusi pārtraukta vai nav iespējama tā turpmāka veikšana, vai kuri var neparedzēti ietekmēt Līguma saistību savlaicīgu, pilnīgu vai pienācīgu izpildi.
	7. Pilnvarotā persona nekavējoties informē Pašvaldību, iesniedzot tai ziņojumu, ja prettiesiskas vai vainojamas Pilnvarotās personas rīcības rezultātā trešajai personai nodarīts kaitējums.
	8. Pilnvarotā persona nekavējoties informē Pašvaldību, iesniedzot tai ziņojumu, ja konstatēs likumpārkāpums, ko izdarījusi par vides un zivju resursu aizsardzību un uzraudzību atbildīgā persona saistībā ar veicamajiem pienākumiem.
	9. Pilnvarotā persona apņemas veikt visu Pašvaldības iesniegto pieprasījumu, paziņojumu un priekšlikumu, kas attiecas uz Līgumā noteiktā Uzdevuma izpildi, izskatīšanu un sniegt atbildi ne vēlāk kā divu nedēļu laikā no to saņemšanas dienas.
	10. Pilnvarotā persona sagatavo un ar Pašvaldību saskaņo katru gadu Uzdevuma izpildei īstenojamo pasākumu plānu.
	11. Pilnvarotā persona pēc nepieciešamības var informēt Pašvaldības atbildīgās institūcijas par plānotajiem un citiem kontroles reidiem Salacgrīvas novada pašvaldības administratīvajā teritorijā, kā arī veicināt sadarbību ar Salacgrīvas novada pašvaldības kārtībniekiem, veicot kopīgas pārbaudes licencētās makšķerēšanas, vēžošanas, zemūdens medību un vides aizsardzības prasību ievērošanas kontrolei.
	12. Uzdevuma izpildē Pilnvarotā persona ievēro labas pārvaldības un citus valsts pārvaldes principus, normatīvo aktu prasības, Pašvaldības noteikto kārtību un izdotos normatīvos aktus, sadarbojas ar Pašvaldību, tās iestādēm un struktūrvienībām, kā arī ar valsts pārvaldes institūcijām.
	13. Jautājumos, kas saistīti ar Pilnvarotai personai uzdotā Uzdevuma izpildi un kurus Pilnvarotā persona ir tiesīga izlemt patstāvīgi, tā rīkojas kā krietns un rūpīgs saimnieks.
	14. Pilnvarotai personai ir pienākums jebkuru jautājumu, kas saistīts ar Līguma izpildes nodrošināšanu un kas nav atrunāts šajā Līgumā, iesniegt izskatīšanai Pašvaldībai.
	15. Pilnvarotai personai nav tiesību nodot trešajām personām Līgumā noteikto saistību un Uzdevumu izpildi.
	16. Līguma izpildes laikā Pilnvarotā persona nodrošina, ka iegūtā informācija netiek izmantota citiem nolūkiem, kā vienīgi Uzdevuma veikšanai, un personu datu aizsardzību atbilstoši Fizisko personu datu apstrādes likuma prasībām prasībām.
	17. Dokumentu un informācijas par Uzdevumu izpildi uzkrāšanu, saglabāšanu un piekļuvi Pilnvarotā persona nodrošina vismaz trīs gadus pēc Līguma darbības izbeigšanas.
	18. Pilnvarotā persona atlīdzina Pašvaldībai visus zaudējumus un izdevumus, kas Pašvaldībai radušies Pilnvarotās personas prettiesiskas darbības vai bezdarbības, kā arī neizpildīta vai nepienācīgi izpildīta Uzdevuma rezultātā.
	19. Pilnvarotā persona ir tiesīga ierosināt Pašvaldībai izdarīt grozījumus Līguma noteikumos un ar saistošajiem noteikumiem apstiprinātajā nolikumā par licencēto makšķerēšanu Salacas upes posms Salacgrīvas novada administratīvajā teritorijā (*posms “Salaca I”*).
2. **Pašvaldības tiesības, pienākumi un atbildība**
	1. Pašvaldībai ir tiesības saņemt no Pilnvarotās personas paskaidrojumus par Uzdevuma izpildes procesu.
	2. Pašvaldībai ir tiesības iepazīties ar dokumentiem, kurus Pilnvarotā persona ir sagatavojusi un kas saistīti ar Uzdevuma izpildi.
	3. Pašvaldībai ir pienākums sniegt Pilnvarotai personai visu informāciju, kas ir tās rīcībā un kas ir nepieciešama Līguma izpildei.
	4. Pašvaldība ir tiesīga ierosināt Pilnvarotai personai iekļaut kārtējā vai nākamā gada darbības plānā konkrētus pasākumus, un sniegt tai saistošus norādījumus par atklāto Līguma pārkāpumu vai prettiesiskas rīcības pārtraukšanu.
	5. Līguma darbības laikā Pašvaldības nodrošina iespēju Pilnvarotai personai sniegt informāciju iedzīvotājiem saistībā ar Uzdevuma izpildi, izmantojot šim mērķim Pašvaldības telpas, publikācijas Salacgrīvas novada domes informatīvajā bezmaksas izdevumā “Salacgrīvas novada ziņas” un interneta mājas lapā Pušu pārstāvju iepriekš saskaņotā apjomā.
3. **Uzdevuma izpildes finansējums un izmantošana**
	1. Finansējumu Pilnvarotās personas Uzdevuma izpildei veido:
		1. no licenču pārdošanas iegūtie ienākumi pēc naudas līdzekļu daļas pārskaitījuma valsts pamatbudžetā, ņemot vērā MK noteikumu Nr. 799 nosacījumus un Salacgrīvas novada domes saistošajos noteikumos noteiktajā apmērā;
		2. Uzdevuma veikšanai izstrādāto un atbalstīto projektu īstenošanai piešķirtie līdzekļi;
		3. Pilnvarotās personas saņemtie ziedojumi un darbības rezultātā iegūtie līdzekļi, ciktāl tas nav pretrunā ar konkrētajā gadījumā piemērojamiem normatīvajiem aktiem.
4. Uzdevuma izpildes kvalitātes novērtējuma kritēriji
	1. Pilnvarotai personai ir pienākums katru gadu līdz 30.decembrim iesniegt Pašvaldībai atskaiti par kārtējā gadā iegūtajiem no licenču pārdošanas naudas līdzekļiem un to izlietojumu atbilstoši Līguma 1. pielikumam.
	2. Uzdevuma izpildes kvalitāti Pašvaldībanovērtē pēc šādiem kritērijiem visā Līguma darbības laikā:
		1. licenču un informācijas par licencēto makšķerēšanu pieejamības nodrošināšanu un citu normatīvo aktu izpildes efektivitāte;
		2. Uzdevuma mērķiem atbilstošu projektu izstrāde un īstenošana, līdzdalība vides aizsardzības programmu īstenošanā;
		3. īstenotie pasākumi zivju krājumu pavairošanai, saglabāšanai un aizsardzībai;
		4. sabiedrības informēšana un izglītošana jautājumos par zivju resursu pētījumiem, to racionālu un saudzīgu izmantošanu, atražošanu un aizsardzību;
		5. darbības rādītāji makšķerēšanas un vēžošanas regulējošo normatīvo aktu noteikumu ievērošanas kontroles jomā;
		6. ieguldījums Salacas upes posma Salacgrīvas novada administratīvajā teritorijā (*posms “Salaca I”)* infrastruktūras sakārtošanā, veicinot makšķerēšanas un zvejas apstākļu uzlabošanai, teritorijas labiekārtošanu, un veicinot tūrisma un uzņēmējdarbības attīstību;
		7. sakoptības uzturēšana un saglabāšana (nepasliktināšana) Salacas upes posma Salacgrīvas novada administratīvajā teritorijā (*posms “Salaca I”*) makšķerēšanas un vēžošanas zonā;
		8. no Līguma noteikumiem izrietošo saistību, tai skaitā pienākumu par pārskatu un atskaišu iesniegšanas Līgumā noteiktajā kārtībā un termiņā izpildes pienācīgums un savlaicīgums;
		9. Pilnvarotās personas darbības efektivitāte, tas ir, finanšu resursu racionāla izlietošana;
		10. sadarbības ar valsts un pašvaldību institūcijām, sabiedriskajām organizācijām un iedzīvotājiem;
		11. juridisko un fizisko personu atsauksmes un saņemto pamatoto sūdzību skaits.
	3. Pilnvarotās personas darbības novērtēšanā var tikt ņemti vērā arī citi objektīvi un uz Uzdevumu veikšanas procesu attiecināmi kritēriji, kas nav minēti Līguma 5.2.punktā.
	4. Uzdevuma izpildes kvalitāti Pašvaldība izvērtē reizi gadā līdz katra gada 31.janvārim par iepriekšējo kalendāro gadu un Pilnvarotās personas darbības un pasākumu plānu nākamajam atskaites periodam.
5. **Līguma termiņš, spēkā stāšanās, grozījumu izdarīšanas un izbeigšanas kārtība**
	1. Līgums stājas spēkā no tā parakstīšanas brīža un ir spēkā līdz 2029.gada 31.decembrim vai tā pirmstermiņa izbeigšanai Līgumā noteiktajā kārtībā.
	2. Puses ir tiesīgas pagarināt Līguma termiņu, ja par to ir pieņemts attiecīgs Salacgrīvas novada domes lēmums.
	3. Pilnvarotās personas pienākums ir nodrošināt nepārtrauktu Uzdevuma izpildi atbilstoši normatīvo aktu prasībām un Līguma noteikumiem, izņemot nepārvaramas varas gadījumus.
	4. Puses, savstarpēji vienojoties, ir tiesīgas izdarīt grozījumus Līgumā. Līguma grozījumi stājas spēkā pēc to abpusējas parakstīšanas, un kļūst par Līguma neatņemamu sastāvdaļu.
	5. Pusei ir tiesības vienpusēji izbeigt Līgumu pirms termiņa, vienu mēnesi iepriekš par to brīdinot otru Pusi, ja:
		1. otra puse pārkāpj vai nepilda Līguma noteikumus vai spēkā esošo normatīvo aktu nosacījumus;
		2. otra puse pasludināta par maksātnespējīgu, apturēta tā saimnieciskā darbība vai uzsākta likvidācija.
	6. Pašvaldība var vienpusēji nekavējoties izbeigt Līgumu, iepriekš par to nosūtot rakstisku brīdinājumu Pilnvarotai personai, ja:
		1. konstatēti fakti, kas apliecina, ka Pilnvarotā persona izlieto no licenču pārdošanas iegūtos naudas līdzekļus Līgumā neparedzētiem mērķiem;
		2. Līgumā noteiktajā kārtībā veiktā Pilnvarotās personas darbības novērtējuma rezultātā Pašvaldība atzinusi, ka Pilnvarotā persona nenodrošina kvalitatīvu un efektīvu Uzdevuma izpildi;
		3. Pastāv citi svarīgi iemesli nepieļaujoši ar Līgumu nodibināto tiesisko attiecību turpināšanu, tai skaitā, ja vairs nepastāv apstākļi, kas bija pamats tā noslēgšanai, vai nosacījumi privātpersonas pilnvarošanai saskaņā ar Valsts pārvaldes iekārtas likuma noteikumiem.
	7. Puses Līgumu var vienpusēji uzteikt, neievērojot uzteikuma termiņu, ja otra Puse rupji pārkāpj Līguma vai normatīvo aktu noteikumus.
	8. Ja normatīvo aktu izmaiņu rezultātā kāds no Līguma nosacījumiem zaudē spēku, tas neietekmē pārējo Līguma nosacījumu spēkā esamību, ciktāl to neatceļ spēku zaudējušie Līguma punkti vai to daļas. Puses vienojas, ka nepieciešamības gadījumā spēku zaudējušo attiecīgo Līguma noteikumu aizstās ar tādu noteikumu, kas atbilst normatīvo aktu prasībām.
	9. Līguma darbības termiņa izbeigšanās vai laušanas gadījumā Puses veic savstarpējo norēķinu un nodrošina šajā pilnvarojuma līgumā paredzētā valsts pārvaldes uzdevuma izpildes nepārtrauktību.
	10. Līgums ir saistošs Pušu tiesību un saistību pārņēmējiem.
6. Nepārvarama vara
	1. Par nepārvaramu varu šī Līguma ietvaros tiek uzskatīts jebkurš gadījums un apstākļi, kas nav atkarīgs no pušu gribas, tieši attiecas uz Līguma izpildi un kuru nevarēja un nevajadzēja paredzēt šī Līguma slēgšanas brīdī. Ar šādiem gadījumiem un apstākļiem tiek saprasti, bet nav ierobežoti, dabas katastrofas, ugunsgrēks, epidēmija, karš, nemieri, mobilizācija un tamlīdzīgi. Par nepārvaramas varas apstākli netiek uzskatīts Pilnvarotās personas darbinieku streiks.
	2. Lai veiktu nepieciešamos pasākumus nepārvaramas varas apstākļu radīto seku novēršanai, kā arī noteiktu Pilnvarotajai personai radītos zaudējumus un iespējas nodrošināt Uzdevuma turpmāku nepārtrauktu veikšanu, iestājoties nepārvaramas varas gadījumam, Pilnvarotā persona nekavējoties, bet ne vēlāk kā vienas dienas laikā no nepārvaramas varas gadījuma iestāšanās brīža informē Pašvaldību.
	3. Pilnvarotajai personai jāveic visi iespējamie pasākumi nepārvaramas varas seku mazināšanai un novēršanai.
7. **Citi noteikumi**
	1. Ja kāds no Līguma nosacījumiem zaudē spēku, tas neietekmē pārējo Līguma nosacījumu spēkā esamību.
	2. Visus jautājumus un strīdus, kas radušies Līguma izpildes laikā, Pašvaldība un Pilnvarotā persona cenšas atrisināt sarunu ceļā. Ja vienošanās netiek panākta, strīdi tiek izskatīti Latvijas Republikas normatīvajos aktos noteiktā kārtībā.
	3. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, izņemot tādus normatīvo aktu grozījumus, kas atceļ šī Līguma noslēgšanas pamatnoteikumus. Normatīvo aktu izmaiņu gadījumā Pusēm ir pienākums Līgumu piemērot atbilstoši spēkā esošo normatīvo aktu prasībām.
	4. Pušu reorganizācija vai to vadītāju maiņa nevar būt par pamatu šī Līguma pārtraukšanai vai vienpusējai uzteikšanai. Ja kāda no Pusēm tiek reorganizēta, Līgums paliek spēkā un tā noteikumi ir spēkā esoši Puses tiesību un saistību pārņēmējam. Pašvaldībai ir tiesības vienpusēji uzteikt līgumu, Pilnvarotās personas tiesību un saistību pārņēmēju reorganizācijas procesā vienu mēnesi iepriekš brīdinot, ja Pilnvarotās personas reorganizācijas gadījumā nepastāv ja vairs nepastāv tā noslēgšanas pamatnoteikumi vai speciālie pilnvarošanas nosacījumi saskaņā ar Valsts pārvaldes iekārtas likuma noteikumiem
	5. Visai sarakstei, saskaņojumiem, dokumentācijai un citai informācijai, ar kuru apmainās Puses un kura ir attiecināma uz šo Līgumu, ir jābūt latviešu valodā, noformētai rakstiski, un tai ir jābūt iesniegtai otrai Pusei personiski vai nosūtītai pa pastu uz Puses juridisko adresi.
	6. Uzskatāms, ka Puse ir saņēmusi attiecīgo paziņojumu astotajā dienā pēc tā nosūtīšanas dienas, ja paziņojums tiek sūtīts pa pastu kā vienkāršs pasta sūtījums, un septītajā dienā no dienas, kad paziņojums iesniegts pastā, ja dokuments tiek sūtīts pa pastu kā ierakstīts pasta sūtījums. Ja kāda no Pusēm maina savu adresi vai citus šajā Līgumā norādītos rekvizītus, tad tās pienākums ir trīs dienu laikā šajā Līgumā noteiktajā kārtībā nogādāt otrai Pusei paziņojumu par adreses vai rekvizītu maiņu.
	7. Par Pilnvarotās personas kontaktpersonu šī Līguma izpildē tiek noteikts: \_\_\_\_\_\_.
	8. Par Pašvaldības kontaktpersonu šī Līguma izpildē tiek noteikta: Salacgrīvas novada tūrisma informācijas centra direktore Kristiāna Kauliņa, tel. 26463025, e-pasts: kristiana.kaulina@salacgriva.lv.
	9. Ja kāda no Pusēm maina savu adresi vai citus šajā Līgumā norādītos rekvizītus vai kontaktpersonu, tad tās pienākums ir trīs dienu laikā šajā Līgumā noteiktajā kārtībā nogādāt otrai Pusei paziņojumu par attiecīgajām izmaiņām.
	10. Līgums sastādīts latviešu valodā uz sešām lappusēm ar pielikumu “Atskaite par licenču realizācijā iegūto naudas līdzekļu izlietojumu \_\_\_\_ gadā” uz vienas lappuses divos identiskos eksemplāros ar vienādu juridisko spēku, pa vienam eksemplāram katrai no Pusēm.
8. **Pušu rekvizīti un paraksti**

**Pašvaldība:** **Pilnvarotā persona:**

|  |  |
| --- | --- |
| **Salacgrīvas novada dome** Smilšu iela 9, Salacgrīva LV-4033Reģ. Nr. 90000059796AS SEB bankakods UNLALV2Xkonts LV71 UNLA0013013130848\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ D. Straubergs |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |

Pielikums

2020.gada \_\_\_\_\_\_\_\_\_\_\_\_\_\_ Pilnvarojuma līgumam Nr.\_\_\_\_\_\_\_\_\_\_\_\_\_

*Nosaukums*

\_\_\_\_\_\_\_\_\_\_\_\_\_\_\_\_\_

Datums

Atskaite par licenču realizācijā iegūto naudas līdzekļu izlietojumu \_\_\_\_\_\_.gadā

|  |  |  |
| --- | --- | --- |
| Līdzekļi, kas iegūti, realizējot makšķerēšanas licences (EUR)  | Valsts pamatbudžetāpārskaitītā summa (EUR) | Aktivitātes, kas īstenotas, izlietojot licenču realizācijā iegūtos naudas līdzekļus, kas palikuši Pilnvarnieka rīcībā |
| Aktivitātes nosaukums | Daudzums, mērvienība | Pakalpojuma sniedzējs | Summa (EUR) |
|  |  |  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  Kopā |  |